Polycarp Pengo

Polycarp Pengo (Mwazye, Wilaya ya Kalambo, mkoa wa Rukwa, 5 Agosti 1944 - Dar es Salaam, 19 Februari 2026) alikuwa kardinali wa pili kutoka Tanzania, akiwa aliteuliwa mara baada ya kifo cha Laurean Rugambwa, kardinali wa kwanza kutoka kusini kwa Sahara.

Maisha
Baada ya masomo ya ngazi mbalimbali, alipewa upadrisho mwaka 1971 na askofu Charles Msakila wa Jimbo Katoliki la Sumbawanga, akasoma teolojia ya maadili huko Roma, Italia, akijitwalia digrii ya udaktari mwaka 1977.

Kisha kufundisha somo hilo kwa muda mfupi kwenye seminari kuu ya Kipalapala (mkoa wa Tabora), alichaguliwa kuwa gombera wa seminari kuu ya Segerea hadi mwaka 1983.

Aliteuliwa askofu wa Nachingwea tarehe 11 Novemba 1983, akapewa daraja takatifu hiyo na Papa Yohane Paulo II tarehe 6 Januari 1984. 

Tarehe 17 Oktoba 1986 alihamishiwa jimbo jipya la Tunduru-Masasi.

Tarehe 22 Januari 1990 alifanywa askofu mwandamizi wa Dar-es-Salaam na mwaka 1992, kardinali Laurean Rugambwa alipostaafu, akawa askofu mkuu.

Aliteuliwa na Yohane Paulo II kuwa kardinali tarehe 21 Februari 1998, akikabidhiwa parokia ya Nostra Signora de La Salette mjini Roma.

Pamoja na majukumu mbalimbali katika idara za Papa, tangu mwaka 2007 hadi 2013 alikuwa mwenyekiti wa Umoja wa Mabaraza ya Maaskofu Katoliki ya Afrika na Madagaska.

Tarehe 15 Agosti 2019 ombi lake la kustaafu kama askofu mkuu wa Dar es Saalam lilikubaliwa na Papa Fransisko. 

Amefariki tarehe 19 Februari 2026 saa 4 usiku akiwa amelazwa katika taasisi ya moyo ya Jakaya Kikwete (JKCI) jijini Dar es Salaam https://www.mwananchi.co.tz/mw/habari/kitaifa/wosia-wa-pengo-mahali-atakapozikwa-5366004.

Tanbihi

 Viungo vya nje 
Maisha  katika catholic-pages.com
Jamii:Waliozaliwa 1994
Jamii:Waliofariki 2026
Jamii:Makardinali
Jamii:Kanisa Katoliki Tanzania
Jamii:Maaskofu Wakatoliki wa Tanzania